text: Amerikansk imam skal hjælpe Kolding af med ghetto
  11 september 2013 kl. 16.26
  En somalisk amerikaner var i dag fløjet ind til Kolding for at hjælpe kommunen med at få strøget boligområdet Skovparken af ghettolisten.
  Der er lige nu 33 ghettoområder her i Danmark. 
  Otte af dem ligger i Syd- og Sønderjylland.
  Skovparken i Kolding er et af de områder, som står på regeringens seneste liste over boligområder, og i dag var en amerikansk, somalisk imam fløjet ind til Kolding - han skal hjælpe kommunen med at få strøget boligområdet Skovparken af ghettolisten.
  Hashi Sahfi bor i Minneapolis. Her har han som direktør for en somalisk organisation været med til at hjælpe unge somaliere i USA med at blive en del af samfundet.
  Budskabet vil Hashi Shafi sprede til Kolding er: Glem I er somaliere - I er danskere nu.
  I Kolding bor omkring 800 somaliere og rigtig mange af dem i Skovparken.
  I den somaliske forening i Kolding håber de, at dagens amerikanske besøg kan hjælpe til at få flere unge til at blive en del af samfundet.
  